கேள்வி: திருவோவியம் - புனித லூக்கா எழுதிய அன்னை மரியா ஓவியம் பற்றி விளக்கவும்.
பதில்: படிமம்:Vladimirskaya.jpg வரைந்ததாகக் கருதப்படும் விளாடிமீர் நகர மரியா திருவோவியம்]] இயேசுவின் வாழ்க்கையையும் போதனையையும் எடுத்துரைக்கின்ற நான்கு நற்செய்தி நூல்களுள் ஒன்றின் ஆசிரியர் லூக்கா நற்செய்தி. அவரே திருத்தூதர் பணிகள் (நூல்) என்னும் புதிய ஏற்பாடு நூலுக்கும் ஆசிரியர். இவர் திருத்தூதராகிய பவுல் (திருத்தூதர்) உடனுழைப்பாளராகச் சென்று நற்செய்தி பரப்பினார். தம் நற்செய்தி நூலில் மரியா (இயேசுவின் தாய்) பற்றி இவர் பல தகவல்களைத் தருகின்றார். லூக்கா (நற்செய்தியாளர்) அன்னை மரியாவை நேரடியாகப் பார்த்து, அவரின் திருவோவியத்தை வரைந்தார் என்னும் உறுதியான ஒரு மரபுச் செய்தி உள்ளது. இம்மரபுச் செய்தி கிபி 5ஆம் நூற்றாண்டில் எழுந்தது. தெயோதோருஸ் லெக்டோர் (Theodorus Lector) என்னும் கிறித்தவ அறிஞர் 6ஆம் நூற்றாண்டில் தாம் எழுதிய "திருச்சபை வரலாறு" என்னும் நூலில்Theodorus Lector, ''History of the Church'', 1:1 கூறுவது: "பேரரசர் இரண்டாம் தெயோடோசியுசின் (இறப்பு: கிபி 460)மனைவியாகிய யூதோக்கியா (Eudokia) என்பவர் ''திருத்தூதர் லூக்காவால் வரையப்பட்ட'' "இறைவனின் அன்னை" என்னும் மரியாவின் திருவோவியத்தை (''Hodegetria'' = "வழிகாட்டுபவர்") எருசலேம் பேரரசர் அர்க்காடியுஸ் என்பவரின் மகளாகிய புல்க்கேரியாவுக்கு (Pulcheria) அனுப்பிவைத்தார்." Nicephorus Callistus Xanthopoulos எழுதிய நூலில் இருந்து எடுக்கப்பட்ட இப்பகுதி பிற்காலச் செருகலாக இருக்கலாம் என்று சிலர் கருதுகின்றனர். மார்கரீத்தா குவார்தூச்சி (Margherita Guarducci) என்னும் தொல்பொருள் ஆய்வாளர், மேலே குறிக்கப்பட்ட "இறைவனின் அன்னை" திருவோவியம் வட்ட வடிவில் இருந்தது என்றும், அதில் மரியா (இயேசுவின் தாய்) முகம் மட்டுமே வரையப்பட்டிருந்தது என்றும் ஒரு மரபு உள்ளதைக் குறிப்பிடுகிறார். அத்திருவோவியம் காண்ஸ்டாண்டிநோபுள் வந்தடைந்ததும், அங்கு மரியா தம் குழந்தை இயேசுவைக் கைகளில் தாங்கியிருப்பதுபோல் வரையப்பட்டிருந்த பெரிய நீள்சதுர ஓவியத்தில் மரியாவின் முகமாகப் பொருத்தப்பட்டது என்றும், இவ்வாறு உருவான கூட்டுத் திருவோவியமே பிற்காலத்தில் Hodegetria ([இயேசுவிடம் செல்ல] "வழிகாட்டுபவர்") என்னும் பெயர் கொண்ட அன்னையின் திருவோவியமாக வணங்கப்படலாயிற்று என்றும் அம்மரபு கூறுகிறது. அறிஞர் குவார்தூச்சி இன்னொரு மரபையும் குறிப்பிட்டுள்ளார். கிபி 1261இல் காண்ஸ்டாண்டிநோபுள் கடைசி மன்னர் இரண்டாம் பால்ட்வின் அந்நகரை விட்டுச் சென்றபோது மேற்கூறிய மரியா (இயேசுவின் தாய்) கூட்டுத் திருவோவியத்தின் வட்டவடிவிலான முகப்பகுதியை மட்டும் தம்மோடு எடுத்துச் சென்றாராம். அது அங்கேவின் (Angevin) என்னும் அரச குடும்பத்தின் உடைமையாக இருந்ததாம். பின்னர், காண்ஸ்டாண்டிநோபுளில் நிகழ்ந்ததுபோல மீண்டும் ஒருமுறை, மரியா (இயேசுவின் தாய்) தம் குழந்தை இயேசு கைகளில் தாங்கியிருப்பதுபோல் வரையப்பட்டிருந்த பெரிய நீள்சதுர ஓவியத்தில் மரியாவின் முகமாகப் பொருத்தப்பட்டதாம். இவ்வாறு உருவான கூட்டுத் திருவோவியம் "மோந்தேவேர்ஜினே" (Montevergine) என்னும் இத்தாலிய நகரில் அமைந்துள்ள அன்னை மரியாவின் பெருங்கோவிலில்[http://en.wikipedia.org/wiki/Montevergine மோந்தேவேர்ஜினே மரியா கோவில்] மக்களால் பக்தியுடன் வணங்கப்பட்டு வருகிறது[http://www.avellinomagazine.it/foto%20home%20page/madonna.jpg AvellinoMagazine.it][http://www.mariadinazareth.it/www2005/Apparizioni/Montevergine4.jpg Mariadinazareth.it] மோந்தேவேர்ஜினே கோவிலில் உள்ள திருவோவியம் கடந்த நூற்றாண்டுகளில் பலமுறை மீண்டும் மீண்டும் வரையப்பட்டதால், லூக்கா நற்செய்தி வரையப்பட்டதாகக் கருதப்படுகின்ற மரியாவின் முகத்தின் அசல் தோற்றம் எவ்வாறு இருந்தது என்பதை வரையறுக்க இயலவில்லை. இருப்பினும், அறிஞர் குவார்தூச்சி இன்னொரு தகவலைத் தருகிறார். அதாவது, உரோமை புனித உரோமை பிரான்சிஸ்கா (Saint Francesca Romana) கோவிலில் மரியாவின் மிகப் பழங்காலத் திருவோவியம் ஒன்று உள்ளது. அதை 1950இல் ஆய்வுசெய்தபோது, அந்தத் திருவோவியம் கிபி 5ஆம் நூற்றாண்டில் காண்ஸ்டாண்டிநோபுளுக்குக் கொண்டுவரப்பட்ட வட்ட வடிவ மரியா முகத்தின் எதிரெதிர் பிம்பமாக (reverse mirror image) அமைந்திருந்து கண்டுபிடிக்கப்பட்டதுMargherita Guarducci, The Primacy of the Church of Rome, (San Francisco: Ignatius Press, 1991) 93-101.[http://en.wikipedia.org/wiki/Santa_Francesca_Romana,_Rome உரோமையில் மரியா திருவோவியம்] பிற்காலத்தில், புனித லூக்காவால் வரையப்பட்டதாகக் கருதப்படுகின்ற மரியா திருவோவியங்கள் பலவாகப் பெருகின.James Hall, ''A History of Ideas and Images in Italian Art'', p.111, 1983, John Murray, London, எடுத்துக்காட்டாக, * உரோமையில் புனித மரியா பெருங்கோவில் உள்ள திருவோவியம்; * விளாடிமீர் நகர இறையன்னை திருவோவியம்[http://en.wikipedia.org/wiki/Theotokos_of_Vladimir விளாடிமீர் இறையன்னை]; * ஆத்தோஸ் மலையில் அமைந்த துறவற இல்லத்தில் உள்ள மரியா திருவோவியம்[http://en.wikipedia.org/wiki/Panagia_Portaitissa ஆத்தோஸ்] * திக்வின் திருவோவியம்[http://en.wikipedia.org/wiki/Tikhvin_icon திக்வின் திருவோவியம்] * ஸ்மோலென்ஸ்க் நகர் மரியா திருவோவியம்[http://en.wikipedia.org/wiki/Theotokos_of_Smolensk ஸ்மோலென்ஸ்க் நகர் மரியா திருவோவியம்] * கருப்பு அன்னை மரியா திருவோவியம் (Black Madonna of Częstochowa)[http://en.wikipedia.org/wiki/Black_Madonna_of_Cz%C4%99stochowa கருப்பு அன்னை மரியா]
கேள்வி: திருவோவியம் - எத்தியோப்பியாவில் திருவோவியங்கள் என்பது என்ன?
பதில்: எத்தியோப்பியா நாட்டில் பழங்கால மரியா திருவோவியங்கள் பல உள்ளன. அவற்றுள் குறைந்தது ஏழாவது புனித லூக்காவால் எழுதப்பட்டன என்றொரு மரபு உள்ளது. எத்தியோப்பியா மரியா திருவோவியங்கள்
கேள்வி: திருவோவியம் - மனிதரால் வரையப்படாத திருவோவியங்கள்பற்றிய மரபு குறித்து விரிவாக சொல்லுங்கள்.
பதில்: சில திருவோவியங்கள் மனிதரால் வரையப்படாமல், இறையருளால் அதிசயமாகத் தோன்றின என்றொரு மரபு உள்ளது. இவ்வகை ஓவியங்கள் கிரேக்க மொழி "ஆக்கைரோப்போயேத்தா" (αχειροποίητα = acheiropoieta) என்று அழைக்கப்படுகின்றன. இச்சொல்லின் நேரடிப் பொருள் "கையால் செய்யப்படாத" என்பதாகும். கடவுளைச் சார்ந்தவற்றை மனிதர் முழுமையாக எடுத்துரைப்பது கடினம் என்னும் தத்துவத்தின் அடிப்படையில், மனிதரால் வரையப்படாதவை என்னும் திருவோவியங்கள் சிறப்பு வணக்கத்துக்கு உரியவை ஆயின. அவை மீபொருளாகவும் (relic) கருதப்பட்டன. அத்தகைய ஓவியங்களை மாதிரியாகக் கொண்டு பிற ஓவியங்கள் எழுதப்பட்டன. "கையால் செய்யப்படாத" திருவோவியங்களுக்கு எடுத்துக்காட்டாகக் கீழ்வருவனவற்றை கூறலாம்: *எதேஸ்ஸா நகர் (இயேசுவின்) அடக்கத்துணித் திருவோவியம்[http://en.wikipedia.org/wiki/Mandylion எதேஸ்ஸா நகர் திருவோவியம்] *வெரோணிக்கா துவாலைத் திருவோவியம்[http://en.wikipedia.org/wiki/Veil_of_Veronica வெரோணிக்கா துவாலைத் திருவோவியம்] *(மேலைத் திருச்சபையில்) குவாடலூப்பே அன்னை திருவோவியம்[http://en.wikipedia.org/wiki/Our_Lady_of_Guadalupe குவாடலூப்பே அன்னை திருவோவியம்]